1

Fadervor, du som er i himlen

Gud blev vores far, da vi blev døbt. Derfor siger vi ”fadervor” eller ”vor far”.

**Opgave:**

Gud elsker os som en far.

Tag et hjerte, som kan hjælpe dig med at huske på det.

2

Helliget blive dit navn

”Hellig” betyder, noget der er særligt. Derfor siger Gud også i Bibelen, at vi ikke må bruge hans navn til fx at bande, fordi så lader vi ikke hans navn være helligt – noget særligt.

Vi er også noget særligt, for vi er skabt af Gud. Gud kender os og kalder os ved navn.

**Opgave:**

Sæt dit fingeraftryk som et blad på træet og skriv dit navn under bladet. Tag en vådserviet og tør hænderne bagefter.

3

Komme dit rige, ske din vilje som i Himlen, således også på jorden

Guds vilje er, at han ønsker det allerbedste for os, altid. Derfor har han os nogle bud (de 10 bud) i Bibelen, for at vi skal passe på os selv og tage de bedste beslutninger, så vi passer på både os selv og hinanden.

**Opgave:**

Skriv jeres forslag til 10 bud på de to stentavler.

4

Giv os i dag vort daglige brød

I den her bøn beder vi Gud om, at han vil sørge for os, bl.a. ved at give os mad og drikke.

Mad og drikke er vigtigt for os, for at vi kan leve og have kræfter til at løbe, gå tænke osv. Men det er også vigtigt, at vi har det godt at vi har tøj at få på og får kærlighed og knus.

Vi beder ikke om brød i overflod – kun om det ”daglige” brød, så vi hver dag får det vi skal bruge og der er nok til alle.

**Opgave:**

Nu må I tage én kiks (så er der nok til alle).

5

Og forlad os vor skyld,

som også vi forlader vores skyldnere

Vi beder om, at Gud må glemme de ting, vi gør forkert, og Gud tilgiver os, når vi beder ham om det

På samme måde skal vi huske at sige okay og tilgive, når der kommer nogen, som gerne vil sige undskyld til os.

**Opgave:**

Find en sten og tænk på en ting, som du ved, at du har gjort forkert.

Læg stenen ved korset og lad Gud tage sig af det.

6

Og led os ikke ind i fristelse

Der er så meget der kan friste os, ting vi kan have lyst til at gøre, som vi ved ikke er godt. I denne bøn beder vi Gud om, at han må hjælpe os til, ikke at gøre dumme ting, selvom vi bliver fristede igen og igen.

**Opgave:**

Vend skiltet foran slikskålen om.

7

Men fri os fra det onde

Gud er stærkere end det onde og stærkere end djævelen. Som symbol på det bruger vi det tomme kors, fordi Jesus vandt over døden, da han blev levende igen efter at han blev korsfæstet.

Når et lille barn bliver døbt, tegner præsten et kors for panden og for brystet – som tegn på, at Gud passer på det lille barn.

**Opgave:**

Tag et selvlysende kors og tag det med, som beskyttelse til resten af løbet.

Du må tage korset med hjem, når løbet er slut.

8

For dit er riget og magten og æren i evighed. Amen!

Amen betyder, dette står fast, så hele bønnen sluttes af med at vi siger, vi mener det hele i denne bøn.

**Opgave:**

Skriv en bøn i blomsten og fold den. Læg den i døbefonten og se, hvad der sker.

**IKKE RØRE**

**I MODSTOD FRISTELSEN – NU MÅ I TAGE TRE STYKKER HVER. HUSK AT VENDE SKILTET IGEN.**

**HUSKELISTE:**

* Hæklede hjerter
* Træ i A3, svamp med maling og vådservietter
* Kopiark af stentavler, blyant og viskelæder.
* Kiks
* Kors og sten
* Slik
* Selvlysende kors
* Bønneblomster, saks og blyant. Husk vand i døbefonten.